section_heading: Priča
paragraph_text: Sada Belinda i njezina tetka Aggie pokušavaju voditi farmu, ali se ubrzo nađu u dugovima. Grad se, na McCormickovo traženje, sastaje i odlučuje da je Belinda "nepodobna" za odgajanje djeteta. Kad McCormick i njegova žena dolaze po dijete, Belinda objašnjava Stelli McCormick da je ona pametnija nego što to govore ljudi u gradu te da neće prepustiti dijete bez borbe. Stella se posvađa s Lockyjem, koji priznaje da je dijete njegovo. Tada pokuša oduzeti dijete, ali Belinda mu staje na put. Sruši je i pođe stubama. Ona zgrabi pušku i ubija ga. Belinda je uhićena i počinje suđenje za umorstvo. Na suđenju, dr. Richardson posvjedoči da je McCormick silovao Belindu i da je ona samo štitila sebe i obitelj. Sud to odbacuje kao čin njegove ljubavi prema njoj, ali tada Stella, u koje se javljaju stari osjećaji za liječnika, potvrđuje njegovu priču, rekavši da joj je muž priznao istinu na dan kad je ubijen. Belinda je oslobođena zbog zaštite svog djeteta i doma. desno|mini|Wyman u ulozi nagrađenoj [[Oscarom u filmu Johnny Belinda (1948.)]]